Gwir eo ez eo a-bouez-bras an aod (en tu-hont da 2 200 km, ha gant an dastroc’het ma’z eo ez eo deuet da vezañ ur patrom evit ar “fraktaloù”; evit ar vatematikourien eo didermen hed aodoù Breizh) hag ar mor, met diabarzh ar vro a zegas ivez ur c’hoad hir tost ken divent all mar konter an niver a wez, ken stank m’eo an argoad gant e rouedad kleuzioù, kaeoù ha girzhier. En tu-hont da se, kement menez, kement traoñienn, kement bod-tiez en deus e neuz dezhañ e-unan, ha meur a adneuz c’hoazh pa c’hall cheñch-dicheñch kement an amzer e-korf un devezh.